title: Odluka Nadzornog tijela EFTA-e br. 30/20/COL od 1. travnja 2020. o 106. izmjeni postupovnih pravila i pozitivnog prava u području državnih potpora zamjenom Priloga Smjernicama o kratkoročnom osiguranju izvoznih kredita [2020/982]

text:
                  9.7.2020

                  HR

                  Službeni list Europske unije

                  L 220/8

         ODLUKA NADZORNOG TIJELA EFTA-e br. 30/20/COL
         od 1. travnja 2020.
         o 106. izmjeni postupovnih pravila i pozitivnog prava u području državnih potpora zamjenom Priloga Smjernicama o kratkoročnom osiguranju izvoznih kredita [2020/982]
         NADZORNO TIJELO EFTA-e („ESA”),
         UZIMAJUĆI u obzir:
         Sporazum o Europskom gospodarskom prostoru („Sporazum o EGP-u”), a posebno njegove članke od 61. do 63. i Protokol 26.,
         Sporazum među državama EFTA-e o osnivanju Nadzornog tijela i Suda („Sporazum o nadzoru i sudu”), a posebno njegov članak 24. i članak 5. stavak 2. točku (b),
         BUDUĆI DA:
         U skladu s člankom 24. Sporazuma o nadzoru i sudu ESA provodi odredbe Sporazuma o EGP-u koje se odnose na državne potpore.
         U skladu s člankom 5. stavkom 2. točkom (b) Sporazuma o nadzoru i sudu ESA izdaje obavijesti ili smjernice o pitanjima iz Sporazuma o EGP-u ako je to izričito predviđeno tim sporazumom ili Sporazumom o nadzoru i sudu ili ako ESA to smatra nužnim.
         Europska komisija („Komisija”) donijela je 27. ožujka 2020. Komunikaciju o izmjeni Priloga Komunikaciji Komisije državama članicama o primjeni članaka 107. i 108. Ugovora o funkcioniranju Europske unije na kratkoročno osiguranje izvoznih kredita („Komunikacija”) (1).
         Kako bi u kontekstu pandemije bolesti COVID-19 pomogla gospodarstvu EU-a, Komisija je donijela Privremeni okvir (2), kojim se državama članicama omogućuje da iskoriste punu fleksibilnost postojećih pravila o državnim potporama i uvedu dodatne mjere potpore. Kad je riječ o području kratkoročnog osiguranja izvoznih kredita, tim je okvirom uvedena dodatna fleksibilnost za potvrđivanje privremene neutrživosti određenih rizika zbog nedostatka osiguranja izvoznih kredita u skladu s točkom 18. podtočkom (d) Komunikacije. Ta bi fleksibilnost mogla biti nedostatna za brzo uklanjanje poteškoća s kojima se trenutačno suočavaju poduzeća i s kojima će se u vrlo bliskoj budućnosti vjerojatno i dalje suočavati. Zato je potreban brži odgovor kako bi se ublažile sve negativne posljedice naglog povlačenja privatnih osiguravatelja s tržišta kratkoročnog osiguranja izvoznih kredita. Uzimajući u obzir ishod javnog savjetovanja i opće znakove narušavajućeg učinka pandemije bolesti COVID-19 na gospodarstvo cijele Unije, Komisija smatra da općenito nedostaje privatnih kapaciteta za pokrivanje svih gospodarski opravdanih rizika za izvoz u države koje se trenutačno smatraju državama s utrživim rizikom. Istodobno, s obzirom na postojeće dostupne informacije o budućem razvoju pandemije bolesti COVID-19, moglo bi se dogoditi da privatni osiguravatelji ponovno počnu povećavati svoju izloženost u kratkoročnom osiguranju izvoznih kredita prije isteka jednogodišnjeg razdoblja utvrđenog u točki 36. Komunikacije.
         Komisija je u tim okolnostima odlučila da se svi komercijalni i politički rizici povezani s izvozom u države navedene u Prilogu Komunikaciji smatraju privremeno neutrživima do 31. prosinca 2020., u skladu s trajanjem primjene Privremenog okvira. U skladu s točkom 36. Komunikacije Komisija će tri mjeseca prije kraja 2020. ocijeniti je li potrebno produljiti privremeno izuzeće.
         Ta je izmjena Komunikacije važna i za Europski gospodarski prostor.
         U skladu s ciljem ujednačenosti utvrđenim u članku 1. Sporazuma o EGP-u potrebno je osigurati ujednačenu primjenu pravila EGP-a o državnim potporama u cijelom Europskom gospodarskom prostoru.
         U skladu s točkom II. pod naslovom „OPĆENITO” na stranici 11. Priloga XV. Sporazumu o EGP-u, ESA nakon savjetovanja s Komisijom treba donijeti akte koji odgovaraju onima koje je donijela Europska komisija.
         NAKON savjetovanja s Europskom komisijom,
         NAKON savjetovanja s državama EFTA-e,
         DONIJELO JE OVU ODLUKU:

            Članak 1.
            Postupovna pravila i pozitivno pravo u području državnih potpora mijenjaju se zamjenom Priloga Smjernicama o kratkoročnom osiguranju izvoznih kredita. Novi Prilog priložen je ovoj Odluci i njegov je sastavni dio.

            Članak 2.
            Vjerodostojan je samo tekst na engleskom jeziku.

            Sastavljeno u Bruxellesu 1. travnja 2020.

                  Za Nadzorno tijelo EFTA-e

                  S poštovanjem,

               Bente ANGELL-HANSEN

                  Predsjednica

                  Nadležna članica Kolegija

               Frank J. BÜCHEL

                  Član Kolegija

               Högni KRISTJÁNSSON

                  Član Kolegija

               Carsten ZATSCHLER

                  Potpisuje kao direktor

                  za pravne i izvršne poslove

            (1)  Još nije objavljena.

            (2)  Komunikacija Komisije – Privremeni okvir za mjere državne potpore u svrhu podrške gospodarstvu u aktualnoj pandemiji covida-19 od 19. ožujka 2020., (SL C 91I, 20.3.2020., str. 1.).

               PRILOG (1)

               Popis država s utrživim rizikom

            Tijelo smatra da su svi komercijalni i politički rizici povezani s izvozom u države navedene u nastavku privremeno neutrživi do 31. prosinca 2020.
            Belgija
            Bugarska
            Češka
            Danska
            Njemačka
            Estonija
            Irska
            Grčka
            Španjolska
            Francuska
            Hrvatska
            Italija
            Cipar
            Latvija
            Lihtenštajn
            Litva
            Luksemburg
            Mađarska
            Malta
            Nizozemska
            Austrija
            Poljska
            Portugal
            Rumunjska
            Slovenija
            Slovačka
            Finska
            Švedska
            Ujedinjena Kraljevina
            Australija
            Kanada
            Island
            Japan
            Novi Zeland
            Norveška
            Švicarska
            Sjedinjene Američke Države

               (1)  Zamijenjen Odlukom br. 30/20/COL.


title: Odluka Vijeća (EU) 2020/984 od 7. srpnja 2020. o sklapanju Protokola o provedbi Sporazuma o partnerstvu u ribarstvu između Europske zajednice i Republike Gvineje Bisau (2019.–2024.)

text:
                  10.7.2020

                  HR

                  Službeni list Europske unije

                  L 222/4

         ODLUKA VIJEĆA (EU) 2020/984
         od 7. srpnja 2020.
         o sklapanju Protokola o provedbi Sporazuma o partnerstvu u ribarstvu između Europske zajednice i Republike Gvineje Bisau (2019.–2024.)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 43. u vezi s člankom 218. stavkom 6. drugim podstavkom točkom (a) podtočkom v. i člankom 218. stavkom 7.,
         uzimajući u obzir prijedlog Europske komisije,
         uzimajući u obzir suglasnost Europskog parlamenta (1),
         budući da:

                     (1)

                     Vijeće je 17. ožujka 2008. donijelo Uredbu (EZ) br. 241/2008 (2) o sklapanju Sporazuma o partnerstvu u ribarstvu između Europske zajednice i Republike Gvineje Bisau (3) („Sporazum”). Sporazum je stupio na snagu 15. travnja 2008., bio je automatski obnavljan i još je na snazi.

                     (2)

                     Slijedom preporuke Komisije Vijeće je 28. veljače 2017. odlučilo odobriti otvaranje pregovora s Republikom Gvinejom Bisau o sklapanju novog protokola o provedbi Sporazuma.

                     (3)

                     Prethodni protokol uz Sporazum prestao je važiti 23. studenoga 2017.

                     (4)

                     Komisija je u ime Unije u pregovorima dogovorila novi protokol. Kao rezultat tih pregovora novi protokol parafiran je 15. studenoga 2018.

                     (5)

                     U skladu s Odlukom Vijeća (EU) 2019/1088 (4), Protokol o provedbi Sporazuma o partnerstvu u ribarstvu između Europske zajednice i Republike Gvineje Bisau (2019.–2024.) („Protokol”) potpisan je 15. lipnja 2019.

                     (6)

                     Protokol se privremeno primjenjuje od datuma njegova potpisivanja.

                     (7)

                     Cilj je Protokola da Uniji i Republici Gvineji Bisau omogući snažniju suradnju u području promicanja politike održivog ribarstva, razumnog iskorištavanja ribolovnih resursa u vodama Gvineje Bisau te rada Gvineje Bisau na razvoju plavoga gospodarstva.

                     (8)

                     Protokol bi trebalo odobriti.

                     (9)

                     Člankom 10. Sporazuma osnovan je Zajednički odbor nadležan za praćenje provedbe Sporazuma. Nadalje, u skladu s tim člankom te člankom 5., člankom 6. stavkom 4., člankom 7. stavkom 4. i člankom 8. stavcima 2. i 4. Protokola, Zajednički odbor može donijeti određene izmjene Protokola. Radi lakšeg odobravanja tih izmjena trebalo bi, podložno posebnim materijalnim i postupovnim uvjetima, ovlastiti Komisiju za njihovo odobravanje u ime Unije prema pojednostavnjenom postupku.

                     (10)

                     Stajalište Unije o izmjenama Protokola trebao bi utvrditi Odbor stalnih predstavnika vlada država članica. Predložene će se izmjene prihvatiti osim ako se blokirajuća manjina država članica u skladu s člankom 16. stavkom 4. Ugovora o Europskoj uniji tome usprotivi u Odboru stalnih predstavnika vlada država članica.

                     (11)

                     Stajalište koje Unija treba zauzeti u okviru Zajedničkog odbora o drugim pitanjima trebalo bi utvrditi u skladu s Ugovorima i ustaljenim praksama,

               DONIJELO JE OVU ODLUKU:

            Članak 1.
            Protokol o provedbi Sporazum o partnerstvu u ribarstvu između Europske zajednice i Republike Gvineje Bisau (2019.–2024.) odobrava se u ime Unije (5).

            Članak 2.
            Predsjednik Vijeća u ime Unije šalje obavijest predviđenu u članku 17. Protokola.

            Članak 3.
            U skladu s postupkom utvrđenim u Prilogu ovoj Odluci Komisija je ovlaštena u ime Unije odobriti izmjene Protokola koje donosi Zajednički odbor osnovan člankom 10. Sporazuma.

            Članak 4.
            Ova Odluka stupa na snagu na dan donošenja.

            Sastavljeno u Bruxellesu 7. srpnja 2020.

                  Za Vijeće

                  Predsjednik

               M. ROTH

            (1)  Suglasnost od 17. lipnja 2020. (još nije objavljena u Službenom listu).

            (2)  Uredba Vijeća (EZ) br. 241/2008 od 17. ožujka 2008. o sklapanju Sporazuma o partnerstvu u ribarstvu između Europske zajednice i Republike Gvineje Bisau (SL L 75, 18.3.2008., str. 49.)

            (3)  SL L 342, 27.12.2007., str. 5.

            (4)  Odluka Vijeća (EU) 2019/1088 od 6. lipnja 2019. o potpisivanju, u ime Europske unije, i privremenoj primjeni Protokola o provedbi Sporazuma o partnerstvu u ribarstvu između Europske zajednice i Republike Gvineje Bisau (2019.–2024.) (SL L 173, 27.6.2019., str. 1.).

            (5)  Tekst Protokola objavljen je u SL L 173 od 27.6.2019. zajedno s odlukom o potpisivanju.

            PRILOG
            Postupak za odobrenje izmjena Protokola koje donosi Zajednički odbor
            Kada je Zajednički odbor pozvan da donese izmjene Protokola u skladu s člankom 5., člankom 6. stavkom 4., člankom 7. stavkom 4. i člankom 8. stavcima 2. i 4. Protokola, Komisija se ovlašćuje za odobravanje predloženih izmjena u ime Unije pod sljedećim uvjetima:

                        1.

                        Komisija osigurava da je odobrenje u ime Unije:

                                    (a)

                                    u skladu s ciljevima zajedničke ribarstvene politike;

                                    (b)

                                    usklađeno s relevantnim pravilima koja su donijele regionalne organizacije za upravljanje ribarstvom te uzima u obzir zajedničko upravljanje obalnih država;

                                    (c)

                                    takvo da uzima u obzir najnovije statističke, biološke i druge relevantne informacije dostavljene Komisiji.

                        2.

                        Prije nego što u ime Unije odobri predložene izmjene, Komisija ih podnosi Vijeću dovoljno rano prije održavanja relevantnog sastanka Zajedničkog odbora.

                        3.

                        Odbor stalnih predstavnika vlada država članica procjenjuje usklađenost predloženih izmjena s kriterijima iz točke 1. ovog Priloga.

                        4.

                        Komisija odobrava predložene izmjene u ime Unije osim ako im se usprotivi određeni broj država članica koji čini blokirajuću manjinu u skladu s člankom 16. stavkom 4. Ugovora o Europskoj uniji. U slučaju takve blokirajuće manjine Komisija u ime Unije odbija predložene izmjene.

                        5.

                        Ako se na idućim sastancima s Gvinejom Bisau, uključujući sastanke na terenu, ne postigne dogovor, pitanje se ponovno upućuje Vijeću u skladu s postupkom utvrđenim u točkama od 2. do 4., kako bi se stajalištem Unije uzeli u obzir novi elementi.

                        6.

                        Komisija je pozvana da pravovremeno poduzme sve mjere potrebne kako bi se osiguralo daljnje postupanje po odluci Zajedničkog odbora, uključujući, prema potrebi, objavu relevantne odluke u Službenom listu Europske unije i podnošenje svih prijedloga potrebnih za provedbu te odluke.

                        7.

                        U pogledu drugih pitanja, koja se ne odnose na izmjene Protokola u skladu s njegovim člankom 5., člankom 6. stavkom 4., člankom 7. stavkom 4. i člankom 8. stavcima 2. i 4., stajalište koje Unija treba zauzeti u okviru Zajedničkog odbora utvrđuje se u skladu s Ugovorima i ustaljenim praksama.


title: Odluka Vijeća (EU) 2020/985 od 7. srpnja 2020. o sklapanju Protokola o provedbi Sporazuma o partnerstvu u ribarstvu između Demokratske Republike Svetog Tome i Prinsipea i Europske zajednice

text:
                  10.7.2020

                  HR

                  Službeni list Europske unije

                  L 222/7

         ODLUKA VIJEĆA (EU) 2020/985
         od 7. srpnja 2020.
         o sklapanju Protokola o provedbi Sporazuma o partnerstvu u ribarstvu između Demokratske Republike Svetog Tome i Prinsipea i Europske zajednice
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 43. u vezi s člankom 218. stavkom 6. drugim podstavkom točkom (a) podtočkom v. i člankom 218. stavkom 7.,
         uzimajući u obzir prijedlog Europske komisije,
         uzimajući u obzir suglasnost Europskog parlamenta (1),
         budući da:

                     (1)

                     Vijeće je 23. srpnja 2007. donijelo Uredbu (EZ) br. 894/2007 (2) o sklapanju Sporazuma o partnerstvu u ribarstvu između Republike Svetog Tome i Prinsipea i Europske zajednice (3) („Sporazum”). Sporazum je stupio na snagu 29. kolovoza 2011. te je i dalje na snazi.

                     (2)

                     Vijeće je 18. prosinca 2017. ovlastilo Komisiju za otvaranje pregovora s Demokratskom Republikom Svetim Tomom i Prinsipeom („Sveti Toma i Prinsipe”) radi sklapanja novog protokola o provedbi Sporazuma.

                     (3)

                     Prethodni protokol uz Sporazum prestao je važiti 22. svibnja 2018.

                     (4)

                     Komisija je u ime Unije u pregovorima dogovorila novi protokol. Kao rezultat tih pregovora novi protokol parafiran je 17. travnja 2019.

                     (5)

                     U skladu s Odlukom Vijeća (EU) 2019/2218 (4) Protokol o provedbi Sporazuma o partnerstvu u ribarstvu između Demokratske Republike Svetog Tome i Prinsipea i Europske zajednice („Protokol”) potpisan je 19. prosinca 2019.

                     (6)

                     Protokol se privremeno primjenjuje od datuma njegova potpisivanja.

                     (7)

                     Cilj je Protokola da Uniji i Svetom Tomi i Prinsipeu omogući bliskiju suradnju radi promicanja politike održivog ribarstva i odgovornog iskorištavanja ribolovnih resursa u vodama Svetog Tome i Prinsipea te da podupre napore Svetog Tome i Prinsipea na razvoju sektora ribarstva.

                     (8)

                     Protokol bi trebalo odobriti.

                     (9)

                     Člankom 9. Sporazuma osnovan je Zajednički odbor nadležan za praćenje primjene Sporazuma. Nadalje, u skladu s tim člankom te člankom 6. i člankom 7. stavkom 2. Protokola, Zajednički odbor može donijeti određene izmjene Protokola. Radi lakšeg odobravanja tih izmjena trebalo bi, podložno posebnim materijalnim i postupovnim uvjetima, ovlastiti Komisiju za njihovo odobravanje u ime Unije prema pojednostavnjenom postupku.

                     (10)

                     Stajalište Unije o izmjenama Protokola trebalo bi utvrditi Vijeće. Predložene će se izmjene prihvatiti osim ako se tome usprotivi blokirajuća manjina država članica u skladu s člankom 16. stavkom 4. Ugovora o Europskoj uniji.

                     (11)

                     Stajalište koje Unija treba zauzeti u okviru Zajedničkog odbora o drugim pitanjima trebalo bi utvrditi u skladu s Ugovorima i ustaljenim praksama,

               DONIJELO JE OVU ODLUKU:

            Članak 1.
            Protokol o provedbi Sporazuma o partnerstvu u ribarstvu između Demokratske Republike Svetog Tome i Prinsipea i Europske zajednice odobrava se u ime Unije (5).

            Članak 2.
            Predsjednik Vijeća u ime Unije šalje obavijest predviđenu u članku 16. Protokola.

            Članak 3.
            U skladu s postupkom utvrđenim u Prilogu ovoj Odluci Komisija je ovlaštena u ime Unije odobriti izmjene Protokola koje donosi Zajednički odbor osnovan u skladu s člankom 9. Sporazuma.

            Članak 4.
            Ova Odluka stupa na snagu na dan donošenja.

            Sastavljeno u Bruxellesu 7. srpnja 2020.

                  Za Vijeće

                  Predsjednik

               M. ROTH

            (1)  Suglasnost od 17. lipnja 2020. (još nije objavljena u Službenom listu).

            (2)  Uredba Vijeća (EZ) br. 894/2007 od 23. srpnja 2007. o sklapanju Sporazuma o partnerstvu u ribarstvu između Republike Svetog Tome i Prinsipea i Europske zajednice (SL L 205, 7.8.2007., str. 35.).

            (3)  SL L 205, 7.8.2007., str. 36.

            (4)  Odluka Vijeća (EU) 2019/2218 od 24. listopada 2019. o potpisivanju, u ime Europske unije, i privremenoj primjeni Protokola o provedbi Sporazuma o partnerstvu u ribarstvu između Demokratske Republike Svetog Tome i Prinsipea i Europske zajednice (SL L 333, 27.12.2019., str. 1.).

            (5)  Tekst Protokola objavljen je u SL L 333 od 27.12.2019. zajedno s odlukom o potpisivanju.

            PRILOG
            Postupak za odobrenje izmjena Protokola koje donosi Zajednički odbor
            Kada se od Zajedničkog odbora traži donošenje izmjena Protokola u skladu s člankom 6. i člankom 7. stavkom 2. Protokola, Komisija je ovlaštena odobriti predložene izmjene u ime Unije, uz uvjete navedene u nastavku:

                        1.

                        Komisija osigurava da odobravanje u ime Unije:

                                    (a)

                                    bude u skladu s ciljevima zajedničke ribarstvene politike;

                                    (b)

                                    bude u skladu s relevantnim pravilima koja su donijele regionalne organizacije za upravljanje ribarstvom i uzima u obzir zajedničko upravljanje obalnih država;

                                    (c)

                                    uzima u obzir najnovije statističke, biološke i druge relevantne informacije koje se dostavljaju Komisiji.

                        2.

                        Prije nego što predložene izmjene odobri u ime Unije, Komisija ih podnosi Vijeću dovoljno rano prije relevantnog sastanka Zajedničkog odbora.

                        3.

                        Vijeće ocjenjuje usklađenost predloženih izmjena s kriterijima utvrđenima u točki 1.

                        4.

                        Ako se predloženim izmjenama ne usprotivi određeni broj država članica koji čini blokirajuću manjinu u Vijeću, u skladu s člankom 16. stavkom 4. Ugovora o Europskoj uniji, Komisija ih odobrava u ime Unije. Ako postoji takva blokirajuća manjina, Komisija u ime Unije odbija predložene izmjene.

                        5.

                        Ako na idućim sastancima Zajedničkog odbora, uključujući sastanke na terenu, nije moguće postići dogovor, pitanje se ponovno upućuje Vijeću, u skladu s postupkom utvrđenim u točkama od 2. do 4., kako bi se stajalištem Unije uzeli u obzir novi elementi.

                        6.

                        Komisija je pozvana da pravovremeno poduzme sve mjere potrebne kako bi se osiguralo daljnje postupanje po odluci Zajedničkog odbora, uključujući, prema potrebi, objavu relevantne odluke u Službenom listu Europske unije i podnošenje svih prijedloga potrebnih za provedbu te odluke.

                        7.

                        Za pitanja koja se ne odnose na izmjene Protokola u skladu s njegovim člankom 6. i člankom 7. stavkom 2. stajalište koje Unija treba zauzeti u okviru Zajedničkog odbora utvrđuje se u skladu s Ugovorima i ustaljenim praksama.


title: Odluka (EU) 2020/986 Europskog parlamenta i Vijeća od 18. lipnja 2020. o mobilizaciji Europskog fonda za prilagodbu globalizaciji (EGF/2020/000 TA 2020 – Tehnička pomoć na inicijativu Komisije)

text:
                  10.7.2020

                  HR

                  Službeni list Europske unije

                  L 222/10

         ODLUKA (EU) 2020/986 EUROPSKOG PARLAMENTA I VIJEĆA
         od 18. lipnja 2020.
         o mobilizaciji Europskog fonda za prilagodbu globalizaciji (EGF/2020/000 TA 2020 – Tehnička pomoć na inicijativu Komisije)
         EUROPSKI PARLAMENT I VIJEĆE EUROPSKE UNIJE,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1309/2013 Europskog parlamenta i Vijeća od 17. prosinca 2013. o Europskom fondu za prilagodbu globalizaciji (2014. – 2020.) i stavljanju izvan snage Uredbe (EZ) br. 1927/2006 (1), a posebno njezin članak 11. stavak 2.,
         uzimajući u obzir Međuinstitucionalni sporazum od 2. prosinca 2013. između Europskog parlamenta, Vijeća i Komisije o proračunskoj disciplini, o suradnji u vezi s proračunskim pitanjima i o dobrom financijskom upravljanju (2), a posebno njegovu točku 13.,
         uzimajući u obzir prijedlog Europske komisije,
         budući da:

                     (1)

                     Cilj je Europskog fonda za prilagodbu globalizaciji (EGF) pružiti potporu radnicima koji su proglašeni viškom i samozaposlenim osobama koje su prestale obavljati svoje djelatnosti zbog velikih strukturnih promjena u tokovima svjetske trgovine uzrokovanih globalizacijom, zbog nastavka svjetske financijske i gospodarske krize ili zbog nove svjetske financijske i gospodarske krize te im pomoći da se ponovno uključe na tržište rada.

                     (2)

                     EGF ne smije premašiti najviši godišnji iznos od 150 milijuna EUR (cijene iz 2011.), kako je utvrđeno člankom 12. Uredbe Vijeća (EU, Euratom) br. 1311/2013 (3).

                     (3)

                     Uredbom (EU) br. 1309/2013 određeno je da se svake godine na inicijativu Komisije za tehničku pomoć može upotrijebiti najviše 0,5 % najvišeg godišnjeg iznosa EGF-a.

                     (4)

                     EGF bi se trebao mobilizirati kako bi se pružila tehnička pomoć na inicijativu Komisije u iznosu od 345 000 EUR,

               DONIJELI SU OVU ODLUKU:

            Članak 1.
            U okviru općeg proračuna Unije za financijsku godinu 2020. mobilizira se Europski fond za prilagodbu globalizaciji kako bi se osigurao iznos od 345 000 EUR u odobrenim sredstvima za preuzimanje obveza i odobrenim sredstvima za plaćanje.

            Članak 2.
            Ova Odluka stupa na snagu trećeg dana od dana objave u Službenom listu Europske unije.

            Sastavljeno u Bruxellesu 18. lipnja 2020.

                  Za Europski parlament

                  Predsjednik

               D. M. SASSOLI

                  Za Vijeće

                  Predsjednica

               N. BRNJAC

            (1)  SL L 347, 20.12.2013., str. 855.

            (2)  SL C 373, 20.12.2013., str. 1.

            (3)  Uredba Vijeća (EU, Euratom) br. 1311/2013 od 2. prosinca 2013. kojom se uspostavlja višegodišnji financijski okvir za razdoblje 2014.–2020. (SL L 347, 20.12.2013., str. 884.).


Odluka Komisije od 22/01/2021 u kojoj se određuje koncentracija kompatibilna sa zajedničkim tržištem (Predmet br. COMP/M.10053 - ZOLLNER ELEKTRONIK / SYSKRON HOLDING / SAMHAMMER / TIKI) în temeiul Regulamentului (EZ) nr. 139/2004 al Consiliului (Vjerodostojan je samo tekst na engleskom jeziku)


title: Odluka Vijeća (ZVSP) 2021/142 od 5. veljače 2021. o ažuriranju popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP o primjeni posebnih mjera u borbi protiv terorizma i o stavljanju izvan snage Odluke (ZVSP) 2020/1132

text:
                  8.2.2021

                  HR

                  Službeni list Europske unije

                  L 43/14

         ODLUKA VIJEĆA (ZVSP) 2021/142
         od 5. veljače 2021.
         o ažuriranju popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP o primjeni posebnih mjera u borbi protiv terorizma i o stavljanju izvan snage Odluke (ZVSP) 2020/1132
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 27. prosinca 2001. donijelo Zajedničko stajalište 2001/931/ZVSP (1).

                     (2)

                     Vijeće je 30. srpnja 2020. donijelo Odluku (ZVSP) 2020/1132 (2) o ažuriranju popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP („popis”).

                     (3)

                     U skladu s člankom 1. stavkom 6. Zajedničkog stajališta 2001/931/ZVSP potrebno je redovito preispitivati imena osoba, skupina i subjekata navedenih na popisu kako bi se osiguralo da postoje razlozi za njihovo zadržavanje na popisu.

                     (4)

                     U ovoj je Odluci naveden rezultat preispitivanja koje je Vijeće provelo u vezi s osobama, skupinama i subjektima na koje se primjenjuju članci 2., 3. i 4. Zajedničkog stajališta 2001/931/ZVSP.

                     (5)

                     Vijeće se uvjerilo u to da su nadležna tijela, kako su navedena u članku 1. stavku 4. Zajedničkog stajališta 2001/931/ZVSP, donijela odluke u pogledu svih osoba, skupina i subjekata navedenih na popisu o tome da su bili uključeni u teroristička djela u smislu članka 1. stavaka 2. i 3. Zajedničkog stajališta 2001/931/ZVSP. Vijeće je također zaključilo da bi se na osobe, skupine i subjekte na koje se primjenjuju članci 2., 3. i 4. Zajedničkog stajališta 2001/931/ZVSP trebale i dalje primjenjivati posebne mjere ograničavanja predviđene u Zajedničkom stajalištu 2001/931/ZVSP.

                     (6)

                     Popis bi trebalo na odgovarajući način ažurirati, a Odluku (ZVSP) 2020/1132 trebalo bi staviti izvan snage,

               DONIJELO JE OVU ODLUKU:

            Članak 1.
            Popis osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP naveden je u Prilogu ovoj Odluci.

            Članak 2.
            Odluka (ZVSP) 2020/1132 stavlja se izvan snage.

            Članak 3.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 5. veljače 2021.

                  Za Vijeće

                  Predsjednica

               A. P. ZACARIAS

            (1)  Zajedničko stajalište Vijeća 2001/931/ZVSP od 27. prosinca 2001. o primjeni posebnih mjera u borbi protiv terorizma (SL L 344, 28.12.2001., str. 93.).

            (2)  Odluka Vijeća (ZVSP) 2020/1132 od 30. srpnja 2020. o ažuriranju popisa osoba, skupina i subjekata na koje se primjenjuju članci 2., 3. i 4. Zajedničkog stajališta 2001/931/ZVSP o primjeni posebnih mjera u borbi protiv terorizma i o stavljanju izvan snage Odluke (ZVSP) 2020/20 (SL L 247, 31.7.2020., str. 18).

            PRILOG
            POPIS OSOBA, SKUPINA I SUBJEKATA IZ ČLANKA 1.
            I.   OSOBE

                        1.

                        ABDOLLAHI Hamed (također poznat kao Mustafa Abdullahi), rođen 11.8.1960. u Iranu. Broj putovnice: D9004878.

                        2.

                        AL-NASSER, Abdelkarim Hussein Mohamed, rođen u Al Ihsi (Saudijska Arabija), državljanin Saudijske Arabije.

                        3.

                        AL YACOUB, Ibrahim Salih Mohammed, rođen 16.10.1966. u Tarutu (Saudijska Arabija), državljanin Saudijske Arabije.

                        4.

                        ARBABSIAR Manssor (također poznat kao Mansour Arbabsiar), rođen 6.3.1955. ili 15.3.1955. u Iranu. Državljanin Irana i SAD-a, broj putovnice: C2002515 (Iran); Broj putovnice: 477845448 (SAD). Broj nacionalne osobne isprave: 07442833, datum isteka 15.3.2016. (vozačka dozvola SAD-a).

                        5.

                        ASADI Assadollah, rođen 22.12.1971. u Teheranu (Iran), državljanin Irana. Broj iranske diplomatske putovnice: D9016657.

                        6.

                        BOUYERI, Mohammed (također poznat kao Abu ZUBAIR, također poznat kao SOBIAR, također poznat kao Abu ZOUBAIR), rođen 8.3.1978. u Amsterdamu (Nizozemska).

                        7.

                        EL HAJJ, Hassan Hassan, rođen 22.3.1988. u Zaghdraiyi, okrug Sidon, Libanon, državljanin Kanade. Broj putovnice: JX446643 (Kanada).

                        8.

                        HASHEMI MOGHADAM Saeid, rođen 6.8.1962. u Teheranu (Iran), državljanin Irana. Broj putovnice: D9016290, valjana do 4.2.2019.

                        9.

                        IZZ-AL-DIN, Hasan (također poznat kao GARBAYA, Ahmed; također poznat kao SA-ID; također poznat kao SALWWAN, Samir), rođen 1963. u Libanonu, državljanin Libanona.

                        10.

                        MELIAD, Farah, rođen 5.11.1980. u Sydneyju (Australija), državljanin Australije. Broj putovnice: M2719127 (Australija).

                        11.

                        MOHAMMED, Khalid Shaikh (također poznat kao ALI, Salem, također poznat kao BIN KHALID, Fahd Bin Adballah, također poznat kao HENIN, Ashraf Refaat Nabith, također poznat kao WADOOD, Khalid Adbul), rođen 14.4.1965. ili 1.3.1964. u Pakistanu, broj putovnice 488555.

                        12.

                        ŞANLI, Dalokay (također poznat kao Sinan), rođen 13.10.1976. u Pülümüru (Turska).

                        13.

                        SHAHLAI Abdul Reza (također poznat kao Abdol Reza Shala’i, također poznat kao Abd-al Reza Shalai, također poznat kao Abdorreza Shahlai, također poznat kao Abdolreza Shahla’i, također poznat kao Abdul-Reza Shahlaee, također poznat kao Hajj Yusef, također poznat kao Haji Yusif, također poznat kao Hajji Yasir, također poznat kao Hajji Yusif, također poznat kao Yusuf Abu-al-Karkh), rođen oko 1957. u Iranu. Adrese: 1. Kermanshah, Iran, 2. Vojna baza Mehran, provincija Ilam, Iran.

                        14.

                        SHAKURI Ali Gholam, rođen oko 1965. u Teheranu, Iran.

                  II.   SKUPINE I SUBJEKTI

                        1.

                        „Abu Nidal Organisation” (Organizacija Abu Nidal) – „ANO” (također poznata kao „Fatah Revolutionary Council” (Revolucionarno vijeće Fataha), također poznata kao „Arab Revolutionary Brigades” (Arapske revolucionarne brigade), također poznata kao „Black September” (Crni rujan), također poznata kao „Revolutionary Organisation of Socialist Muslims” (Revolucionarna organizacija socijalističkih muslimana)).

                        2.

                        „Al-Aqsa Martyrs’ Brigade” (Brigada mučenika Al-Aqse).

                        3.

                        „Al-Aqsa e.V”.

                        4.

                        „Babbar Khalsa”.

                        5.

                        „Communist Party of the Philippines” (Komunistička partija Filipina), uključujući „New People’s Army” (Nova narodna vojska) – „NPA”, Filipini.

                        6.

                        „Directorate for Internal Security of the Iranian Ministry for Intelligence and Security” (Uprava za unutarnju sigurnost iranskog Ministarstva obavještajne djelatnosti i sigurnosti).

                        7.

                        „Gama’a al Islamiyya” (također poznata kao „Al-Gama’a al-Islamiyya”) („Islamic Group” (Islamska skupina) – „IG”).

                        8.

                        „İslami Büyük Doğu Akıncılar Cephesi” – „IBDA-C” („Great Islamic Eastern Warriors Front”) (Fronta ratnika velikog islamskog istoka).

                        9.

                        „Hamas”, uključujući „Hamas-Izz al-Din al-Qassem”.

                        10.

                        „Hizballah Military Wing” (Vojno krilo Hezbolaha) (također poznato kao „Hezbollah Military Wing”, također poznato kao „Hizbullah Military Wing”, također poznato kao „Hizbollah Military Wing”, također poznato kao „Hezballah Military Wing”, također poznato kao „Hisbollah Military Wing”, također poznato kao „Hizbu’llah Military Wing”, također poznato kao „Hizb Allah Military Wing”, također poznato kao „Jihad Council” (Vijeće džihada) (kao i sve jedinice koje su mu podređene, uključujući Organizaciju za vanjsku sigurnost)).

                        11.

                        „Hizbul Mujahideen” – „HM”.

                        12.

                        „Khalistan Zindabad Force” (Snage Khalistan Zindabad) – „KZF”.

                        13.

                        „Kurdistan Workers’ Party” (Kurdistanska radnička stranka) – „PKK” (također poznata kao „KADEK”, također poznata kao „KONGRA-GEL”).

                        14.

                        „Liberation Tigers of Tamil Eelam” (Oslobodilački tigrovi tamilskog Eelama) – „LTTE”.

                        15.

                        „Ejército de Liberación Nacional” („National Liberation Army”) (Nacionalna oslobodilačka vojska).

                        16.

                        „Palestinian Islamic Jihad” (Palestinski islamski džihad) – „PIJ”.

                        17.

                        „Popular Front for the Liberation of Palestine” (Narodna fronta za oslobođenje Palestine) – „PFLP”.

                        18.

                        „Popular Front for the Liberation of Palestine - General Command” (Narodna fronta za oslobođenje Palestine – Glavni stožer) (također poznata kao „PFLP – General Command” (PFLP - Glavni stožer)).

                        19.

                        „Devrimci Halk Kurtuluș Partisi-Cephesi” – „DHKP/C” (također poznata kao „Devrimci Sol”) („Revolutionary Left”) (Revolucionarna ljevica), (također poznata kao „Dev Sol”) („Revolutionary People’s Liberation Army/Front/Party”) (Narodna oslobodilačka revolucionarna vojska/fronta/stranka).

                        20.

                        „Sendero Luminoso” – „SL” („Shining Path”) (Osvijetljeni put).

                        21.

                        „Teyrbazen Azadiya Kurdistan” – „TAK” (također poznata kao „Kurdistan Freedom Falcons” (Kurdistanski sokoli slobode), također poznata kao „Kurdistan Freedom Hawks” (Kurdistanski jastrebovi slobode).